Bybel in ’n neutedop
JUIG! Tydskrif word baie hier in ons Mediasentrum gebruik, baie dankie! Ek ontvang gereeld navrae oor “Die Bybel in ’n neutedop”-reeks – baie lesers wil graag al daardie artikels as ’n naslaanbron bymekaarmaak. Is daar al so ’n boek beskikbaar? Waar kan ons die artikels kry wat ons dalk misgeloop het? Dit is uitstekende stof vir ’n boek!
Die reeks is inderdaad baie gewild en daarom is ons in die proses om dit as ’n boek beskikbaar te stel. As jy belangstel om die boek te koop wanneer dit gereed is, stuur gerus jou naam en kontakbesonderhede na info@juig.co.za sodat ons jou kan kontak sodra dit beskikbaar is. – Red.